VIBHA กระฉูด 18% นิวไฮรอบ 1 ปี 7 เดือน แนวโน้มกำไรครึ่งแรกโตแรง รับโควิดรอบใหม่!
ราคาหุ้น VIBHA กระฉูด 18% นิวไฮรอบ 1 ปี 7 เดือน แนวโน้มกำไรครึ่งแรกโตแรง รับโควิดรอบใหม่!
ราคาหุ้น VIBHA กระฉูด 18% นิวไฮรอบ 1 ปี 7 เดือน แนวโน้มกำไรครึ่งแรกโตแรง รับโควิดรอบใหม่!
9 เม.ย. 2564

ผู้สื่อข่าวรายงานว่า ราคาหุ้น บริษัท โรงพยาบาลวิภาวดี จำกัด (มหาชน) หรือ VIBHA วันที่ (9 เม.ย.2564) ล่าสุด ณ เวลา 15.00 น.อยู่ที่ระดับ 2.10 บาท บวก 0.32 บาท หรือ 17.98% ด้วยมูลค่าซื้อขาย 445.86 ล้านบาท ทำจุดสูงสุดในรอบ 1 ปี 7 เดือน นับตั้งแต่ราคาหุ้นอยู่ที่ระดับ 2.08 บาท เมื่อวันที่ 2 กันยายน 2562

ทั้งนี้ โรงพยาบาลวิภาวดี เป็นอีกหนึ่งรพ.ที่เปิดให้บริการตรวจเชื้อวิด-19 รูปแบบปกติ และแบบ DRIVE THRU COVID-19 TEST (ไดรฟ ทรู) รู้ผลการตรวจภายใน 24 ชั่วโมง โดยเปิดให้บริการทุกวัน 08.00 – 16.00 น.  เริ่มวันที่ 5 เมษายน 2564 พร้อมรับผู้เข้ารับบริการการตรวจ 150-200 คนต่อวัน
โดยการระบาดของเชื้อไวรัสโควิด-19 รอบใหม่คาดว่าจะส่งผลให้มีจำนวนผู้ใช้บริการมากขึ้น ส่งผลดีต่อรายได้ของบริษัทในช่วงไตรมาส 1-2/2564 โดยที่ก่อนหน้านี้สถานการณ์แพร่ระบาดของโควิด-19 ได้ส่งผลเป็นบวกต่อโรงพยาบาลในเครือโดยเฉพาะโรงพยาบาลที่อยู่ในพื้นที่จังหวัดสมุทรสาคร เพราะมีจำนวนผู้ป่วยที่เข้ามารักษาพยาบาลและจำนวนผู้ป่วยที่ติดเชื้อโควิด-19 ปรับตัวเพิ่มสูงขึ้นต่อเนื่อง
 
 